Biblija (Tomislav Dretar)/Davudove pobjede nad susjednim narodima


Davudove pobjede nad susjednim narodima 

Davudove pobjede nad susjednim narodima
(1 Kr 18.1-13)

8 1  Poslije toga, Davud potuče Filistince i pokori ih. Davud oduze Filistincima njihovu prevlast.      
2       On potuče Moabite i izmjeri ih konopcem, poležući ih na zemlju. On odmjeri dva konopa za pobiti, a jedan cijeli konop za ostaviti ih na životu.  I Moabiti postadoše za Davuda sluge podvrgnute plaćanju danka. 
3 Davud porazi Hadadezera, sina Rehovljeva, kralja Sova, kad ovaj bijaše stavio ruku na Rijeku Eufrat. 
4 Davud mu uze 1.700 konjanika i 20.000 pješaka. Davud posječe potkoljenice svim zapregama. Ipak, on sačuva stotinu tih zaprega. 
5 *Aramejci iz Damaska dođoše u pomoć Hadadezeru, kralju Sova. Ali Davud ubi *22.000 ljudi među Aramejcima. 
6 Davud tad postavi upravitelja  u Aramu Damaskom, i Aramejci postadoše za Davuda sluge podvrgnute nametu. ALLAH dade dakle pobjedu Davudu svugdje gdje on iđaše.
7 Davud uz zlatne naušnice koje nosiše sluge Hadadezerove i donese ih u Jeruzalem. 
8 A u gradovima Hadadezerovim, Betahu i Berotaju,   kralj Davud uze jednu neizmjernu količinu bronze.
9 Toj, kralj Hamata    doznade da Davud bijaše pobio svu vojsku Hadadezerovu.
10 On dakle posla svog sina Jorama kralju Davudu za pozdraviti ga  i čestitati mu za rat i pobjedu nad Hadadezrom, jer Hadadezer bijaše neprijatelj Toju. Joram donese predmete od zlata, srebra i bronze. 
11 Njih također, kralj Davud posveti  ALLAHU uz srebro i zlato već posvećeno koje potjecaše od  svih pokorenih naroda, 
12 od Arama, o Moaba, od sinova Amonovih, od Filistinaca i od Amaleka, kao i od plijena Hadadezera, sina Rehovljeva, kralja Sova.
13  I Davud si stvori jedno ime, kad pobijedi Aramejce u dolini Soli,   njih 18.000 na broju. 
14 On postavi tada u Edomu upravitelje, u cijelom Edomu on postavi upravitelje, a svi Edomiti postadoše sluge Davudu. ALLAH dade dakle pobjedu Davudu kud god on iđaše.